is is is sv is es es en is en ht is is is is is en pt is is en en is is is en is is is is is is is is en is is is is en en is is is is is is en en is is is is is is is is is en is is is is is is is is en pt is sk en is pt is is pt is pt is sk fr is is is is en is is fr is is is fr is is is is sk is pt is is sk fr is is is is is en is sk is is sk fr is is is is is en is sk is la sk fr is is is is sk en is sk is hbs_lat sk fr is is is is sk en is sk is hbs_lat sk fr is is is is sk en is sk is hbs_lat sk fr is is is fr is is is is is en pt is is is sk fr is is en en en is is is is is
júní 2009 – Þörf – Vani – Líðan
Ristilkrampi dauðans maður! Ég hef ekki verið svona slæm í maganum síðan um tvítugt svei mér þá – ég er bara annan hvern dag að drepast!
Mér sýnist ég alls ekki mega borða neitt sem er feitt – þarf bara að muna það! Fékk mér kjúklingabita áðan og ég held ég sé að drepast! Dísuss….
Held ég verði að fá lyf við þessu – það er ekki hægt að vera svona….
En ég er bara flott eftir gönguna og ég er svo sæl með skóna – það er nú meira hvað munar um að vera í gönguskóm – ótrúlegt!
Hóhó jæja þá var að yfirstíga fóbíuna gagnvart Ingólfsfjalli – við Áslaug töltum í 35 mínútur upp hlíðar þess og klöngruðums aðeins um í grjótinu – það gekk vel – í næstu viku ætlum við að ganga í 45 mínútur upp og svo í þriðju atlögu skal það bara klifið :-). Ég fékk mér nýja gönguskó – Askja heita þeir og þvílíkur munur – ég hefði ekki trúað því! Ekkert illt í rist, ekkert illt í hæl eða ökkla einungis svolítið illt í boganum undir ilinni! Gjörsamlega heilluð af því hve miklu skór geta breytt- ég svo sem vissi það áður en ég hélt að Ecco skórnir mínir væru nú bara býsna góðir en my oh my – þeir eru ekkert miðað við þessa snilld!
En nú er að taka til í húsinu og slappa svo vel af eftir skyr og ber í hádegisverð. Mér gengur vel þessa dagana í mataræðinu og það er bara gott og gaman! Vigtin tosast niður og það eru engir galdrar viðriðnir þetta – bara borða skyr í hádeginu sem oftast og þá á maður inni fyrir ýmsu stigalega séð!
… er ekki Farm Town dagur! Heldur þróunarverkefnisskýrsludagur, hreyfingardagur, gáfulegur mataræðisdagur, hjóladagur, sunddagur og tiltektardagur! Farðu að gera eitthvað af þessu kona!
Frábær helgi að baki
Nú er kominn sunndagur og kvöld hans runnið upp. Eg er komin heim í hreiðrið mitt eftir útilegu í Hellishólum. Mér gengur vel að vera virkari – hreyfanlegri í útilegum – amk í þessari – en það var eitt af markmiðunum að hreyfa mig nokkuð annan hvorn helgardaginn og náttúrulega ekki missa föstudaginn úr – en það er oft erfitt – það er eitthvað svo mikið að gera :-). En eftir hroðalegasta át Íslandssögunnar – þeas mjög hitaeiningaríkan mat – aðallega gersnúða og haldið ykkur fast – hveiti -kringlur mjúkar -heyrið mig i tveimur svoleiðis eru 10 stig – pælið í því! Maður svo sem veit að snúður er ekki góður fyrir mann þó hann sé gerður heima og minna af sykri og fitu en á að vera samkvæmt uppskrift! Ég held að ég hafi borðað 60 stig eða eitthvað – en með því að vera í 5 klst í golfi í gær hvítþvoði ég nú samvisku mína auk þess sem ég borðaði ekki hroðalega vitlaust í gær og hef hagað mér sæmilega í dag. Það er alltaf svoldið rölt á manni þegar maður gengur frá tjaldvagninum – svo ég hef nú verið á iði í dag í 2 klst rúmlega í dag. Á morgun er það hjól og sund.
Á þriðjudag er það ganga og hjól og jafnvel bara sund líka. Alltaf gott að synda svolítið eftir að maður hefur gengið. Liðkar mann rosalega.
Miðvikudagur þá er það annað hvort önnur ganga, eða hjól sund. Kannski ég kaupi mér árskort í sundlaugina og stöðina þar. Ekki vitlaust – amk er það mjög ódýrt…. Og ég þarf að fara í styrktarþjálfun massíva fyrir Ingólfsfjall :-).
Síðan er það Borgarfjörður – útilega með fjölskyldunni. Það verður bara gaman skal ég segja ykkur.
En stærsta verkefni næstu 3 daga er að gera þróunarverkefnisskýrsluna – hana verður að klára. Ég geri það bara – já og svo þarf að stússast í Grímsævintýrum svolítið. Meira hvað er mikið að gera og fífla beðið í garðinum bíður bara rólegt… hmmmm en klárt er að það fer ekki híhíhí.
Svo má ekki fyllast hér allt af drasli og dóti ó nei – fuss og svei.
Ég er sko að taka til!
Ég var bara orðin svo sveitt ég varð að hvíla mig! Er sko búin með klósettið, já og setja snúða í hefingu amk deigið sem þeir verða búnir til úr! Nú svo Gekk ég á Mosfell í gær – frábærlega mikil og fín brekka það þó fjallið sé nú ekki hátt blessaður hraunbingurinn. En þetta er yndisleg ganga – var 35 mínútur upp og gat vel gengið niður! Ristin var svolítið að pirra mig en það slapp til allt saman. Núúú, svo að því loknu gerði ég eitthvað og ekki neitt – maður þarf nú að hvíla sig, svo fórum við Páll í Hellishóla og tjölduðum vagninum þar og sváfum í yndislegu veðri, en þar verður vinnustaðaútilegan hans um helgina.
Núúúú, svo keyrði ég hann í vinnuna á Hvollsvelli og fór heim að taka til! Þrífa og gera húsið svooooolítið þrifalegra því ég býst við Ástju Björk í heimsókn á eftir og eiginlega getur enginn komið í mitt hús því þar er mjöööööög mikið drasl! og DRULLA.
En sem sagt – búin að þurrka svitann og farin af stað aftur!
Því duglegri sem ég er að blogga því duglegri er ég á öðrum vígstöðvum 🙂
Bara að halda því til haga að ég synti og hjólaði í dag í samtals í um 90 mínútur. Afar glöð með það. Mataræði í gær var innan orkuþarfa – tala nú ekki um þar sem hreyfing var í 30 mínútur umfram viðmið.
Dagurinn í dag hefur enn sem komið er verið góður. Er ekki búin að reikna fyrradaginn út – þarf að gera það á eftir.
Með því að skrifa og telja stig heldur maður sig á beinu brautinni – maður er svo ótrúlega fljótur að fara fram úr leyfilegum stigafjölda ef maður passar sig ekki – en svo er ótrúlega auðvelt að halda sig innan hans þegar maður er komin í takt.
Ég fór til Áslaugar áðan að skrá stigin en hún er svo mikill talna og stigasérfræðingur að það flýtti fyrir og svo er frábært að hitta einhvern sem er að gera það sama og maður sjálfur í þessum efnum. Mjög uppbyggjandi! Nú er þetta sem sagt allt að koma og ég er í bleika kvennahlaupsbolnum mínum ægilega montin af mér – og er að fara að taka til og létta svolítið á lyktinni í húsinu.
þar sem maður ræður sér alveg sjálfur! Ég er búin að moka út úr ýmsum skúmaskotum samviskunnar, dökkum krókum og kimum og losa mig við ýmislegt. Þarf svo að fara að vinna í skýrslunni góðu en í dag er eiginlega of gott veður til að standa í einhverjum raunverulegum verkefnum öðrum en lífsstílsbreytingunni endalausu.
Nú þarf ég að fá mér morgunverð, setja á mig ýmsar hlífar og hendast svo af stað á hjólinu – í sund eftir góðan hjólasprett.
Ég er alvarlega að hugsa um að kaupa mér kort í sundlauginni – það er víst oftast opið niðri en ég þori alls ekki í hringstigann – kannski síðar. Ég get því ekki fylgt æfingaáætluninni um að fara í ræktina og svo pottinn – verð því að auka aðeins við hringinn sem ég hjóla og fara svo í pottinn – ekkert að því.
Ég fór í göngum um Snæfoksstaði í gær með Áslaugu og við gengum ekki einu sinni heldur þrisvar upp á Kolgrafarhól svona til þess að láta hartað pumpa sem það og gerði. Ég var bara fín í fótunum og finn ekki fyrir neinu í dag enda var þetta svo sem ekki nema í 45 mínútur en hóllinn var nokkuð kröpp brekka – á meðan á henni stóð :-).
Göngudagarnir eru því orðnir 3 – 1 klst í senn eða svo og ég er ekki frá því að ég sé að komast í ágætist stand með hjólreiðum og sundi að auki. Það er mjög ánægjulegt að finna smá mun á sér aftur og verða eins og ég var orðin í byrjun maí eftir allt badmintonið og blakið. Það var nú meiri fótavinnan.
Beinhimnubólgan er með besta móti og ristin virðist vera til friðs ef ég tek gigtarlyfin. Það er frábært – og ég er búin að skrifa matardagbók í tvo daga sem er líka frábært því á meðan ég geri það ekki þá verður mataræðið ekki í lagi. Mér tókst að láta hrökkbrauðið vera – með ostinum sem ég sá í hyllingum í gærkveldi og fór að sofa vitandi að ég væri pakksödd og þyrfti ekkert á því að halda. það var smá sigur – láta ekki allt eftir sér.
Frábært að finna að ég hef tökin á ný og vitiði það fer mér ekki að hreyfa mig ekki – það veitir mér alltof mikla ánægju til að ég eigi að sleppa því.
Svo er það bara þróunarverkefnisskýrslan – hún þarf að klárast fyrir mánaðarmót. Stefni svellköld á það.
Over and out 🙂
Bloggaðu hjá WordPress.com. eftir Automattic.